46. ΝΟΜΟΣ υπ’ αριθ. 219 της 19/19 Νοεμ. 1975 (ΦΕΚ Α΄ 257) Περί του μισθολογίου των Τεχνικών Υπαλλήλων του Εθνικού Ιδρύματος Ραδιοφωνίας-Τηλεοράσεως και ρυθμίσεως θεμάτων τινών Προσωπικού αυτού. Άρθρ.1.-Εις τους μονίμους υπαλλήλους του Εθνικού Ιδρύματος Ραδιοφωνίας και Τηλεοράσεως των Κλάδων Α-4 Ηλεκτρολόγων-Μηχανολόγων και Φυσικών-Ραδιοηλεκτρολόγων, Α-5 Πολιτικών Μηχανικών και Αρχιτεκτόνων, Β-9 Ραδιοτεχνικών, Β-10 Συντηρητών Κτιρίων, Β-11 Σχεδιαστών, καταβάλλονται από της ενάρξεως ισχύος του παρόντος και εφεξής αποδοχαί ίσαι προς τας εκάστοτε συνολικάς αποδοχάς (βασικόν μισθόν, πάσης φύσεως επιδόματα και λοιπάς περιοχάς) των τεχνικών υπαλλήλων των αντιστοίχων Κλάδων Ηλεκτρολόγων-Μηχανολόγων, Πολιτικών Μηχανικών και Αρχιτεκτόνων, Πολιτικών Υπομηχανικών Ε.Μ.Π. Β-1, Εργοδηγών και Σχεδιαστών των Υπηρεσιών Υπουργείου Δημοσίων Έργων. Άρθρ.2.-1.Κυρούνται και έχουν ισχύν νόμου αφ’ ης εξεδόθησαν αι κάτωθι υπ’ αριθ. 97/1964, 62/1965, 176/1965 και 177/1965 Πράξεις του Υπουργικού Συμβουλίου, καταργούμεναι εν συνεχεία από της ενάρξεως ισχύος τους παρόντος. 2.Κυρούται ωσαύτως, αφ’ ης εξεδόθη η διάταξις του άρθρ. 36 του υπ’ αριθ. 1/1963 Β.Δ/τος «περί εγκρίσεως Κανονισμού Εσωτερικής Υπηρεσίας και Προσωπικού ΕΙΡΤ», (ανωτ. σελ. 290) περί μισθολογίου των υπαλλήλων των Κλάδων Τεχνικών και Οδηγών Αυτοκινήτων του ΕΙΡΤ και ισχύει εφεξής μόνον δια το υπηρετούν μόνιμον προσωπικόν των Κλάδων τούτων, καταργουμένη άμα τη καθ’ οιονδήποτε τρόπον εξόδω αυτού εκ της υπηρεσίας. Άρθρ.3.-Εισαγωγικός βαθμός του Κλάδου Β-9 Ραδιοτεχνικών του ΕΙΡΤ ορίζεται ο 8ος τοιούτος. Άρθρ.4.-1.Το κατά την δημοσίευσιν του παρόντος υπηρετούν εις τους βαθμούς 10ον έως και 6ον προσωπικόν του Κλάδου Β-9 εντάσσεται εις τας ενιαίας θέσεις των βαθμών 8ου έως 6ου. Το κατά την δημοσίευσιν του παρόντος υπηρετούν εις τους βαθμούς 5ον και 4ον προσωπικόν του αυτού Κλάδου εντάσσεται εις τας ενιαίας θέσεις των βαθμών 5ου και 4ου. Η ένταξις ενεργείται υπό του Υπηρεσιακού Συμβουλίου του ΕΙΡΤ. 2.Δια την κατά την προηγουμένην παράγραφον ένταξιν θεωρείται ως εισαγωγικός βαθμός ο 8ος, υπολογίζεται δε άπας ο κατά την δημοσίευσιν του παρόντος αναγνωρισθείς χρόνος προϋπηρεσίας τούτων κατά τας κειμένας διατάξεις. 3.Ο πλεονάζων μετά την κατ’ εφαρμογήν των παρ. 1 και 2 του παρόντος άρθρου ένταξιν χρόνος υπηρεσίας υπολογίζεται δια την εις ανώτερον βαθμόν προαγωγήν, ως και δια την χορήγησιν επιδόματος ευδοκίμου παραμονής εις τον αυτόν βαθμόν (τριετιών). 4.Οι κατά τας διατάξεις του παρόντος εντασσόμενοι διατηρούντες την μεταξύ των σειράν αρχαιότητος, τίθενται εις το αριστερόν των υπηρετούντων ομοιοβάθμων των και δεν δύνανται να κριθούν δια τον 5ον βαθμόν πριν ή αποκτήσουν δικαίωμα κρίσεως δια τον βαθμόν τούτον οι κατά την ένραξιν της ισχύος του παρόντος ανώτεροι ή αρχαιότεροί των. Άρθρ.5.-Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. 